Ingus Jakovičs

Ingus Jakovičs (dzimis  Madonā) ir latviešu basketbolists, spēlē saspēles vadītāja pozīcijā. 2025. gadā pārstāv Spānijas pēc spēka otrajā līgā LEB Oro līgas klubā Palencia, bet spēlējis arī ACB līgā Básquet Coruña sastāvā, ar kuru gadu iepriekš izcīnīja zelta medaļas LEB Oro. Bijis Latvijas basketbola izlases spēlētājs. Divkārtējs Latvijas Basketbola līgas (LBL) čempions Rīgas VEF un BK Ventspils sastāvā.

 Karjera 
Basketbola gaitas pieaugušo komandā sāka Gulbenē, pārstāvot Gulbenes "Buki" Latvijas Basketbola otrajā līgā. 2010. gadā pārcēlās uz Rīgu, kur pārstāvēja BAA Riga, spēlējot Rīgas 49. vidusskolā, izcīnīja VEF Rīgas skolu superlīgas kausu. 2011. gadā pārcēlās uz Liepāju, pievienojoties Liepājas "Lauvas", kur pakāpeniski kļuva par vienu no komandas līderiem.

2014. gada 3. janvārī I. Jakovičs pievienojās Rīgas VEF, noslēdzot līgumu uz trim gadiem. Lielāku spēles laiku izpelnījās 2014.—2015. gada sezonā, kad par VEF galveno treneri kļuva Nikolajs Mazurs. 2015. gada 21. februārī piedalījās arī Latvijas Basketbola līgas Zvaigžņu spēlē.

2016. gada vasarā pārcēlās uz Krievijas klubu BC Nizhny Novgorod, kura galvenais treneris bija latvietis Artūrs Štālbergs. Gada beigās pievienojās LBL klubam BK Ventspils. Ar Ventspils komandu kļuva par 2018. gada LBL čempionu.

2019. gada vasarā I. Jakovičs noslēdza līgumu ar Itālijas komandu Pallacanestro Varese. 2021. gaadā pievienojās Ukrainas klubam Kijivas "Budivelnyk", bet sezonas gaitā pārcēlās uz Valmieru, lai spēlētu "Valmiera Glass ViA".Valmieras sastāvu papildina latviešu saspēles vadītājs Ingus Jakovičs 2022. gada 1. februārī pievienojās Francijas klubam CSP Limoges, bet kopš 2023. gada pārstāv Spānijas pēc spēka otrās līgas LEB Oro klubu Básquet Coruña. Ar šo komandu kļuva par līgas čempionu 2024. gadā un iekļuva ACB līgā. Pēc vienas sezonas Spānijas augstākajā līmenī viņš atgriezās LEB Oro, pievienojoties Palencia.

 Izlase 
Ingus Jakovičs spēlējis Latvijas jauniešu izlasēs, tostarp U-18 un U-20 izlasē. Lielākais panākums saistās ar Latvijas U-20 izlasi, kas 2013. gadā izcīnīja sudraba medaļas Eiropas čempionātā Tallinā. I. Jakovičs bija viens no komandas līderiem, vidēji spēlē gūdams 13,6 punktus un izpildot 3,5 rezultatīvas piespēles.

2014. gada 14. jūlijā debitēja Latvijas pieaugušo nacionālajā izlasē, kuras regulārs spēlētājs bijis līdz 2019. gadam.

 Statistika 

 2014./2015. gada sezona 
 Līga  Sezona  Klubs  Spēles Punkti  Piespēles  Atlēkušās bumbas LBL  2014 — 2015  VEF Rīga  18  6,6  2,4  1,8 VTB  2014 — 2015  VEF Rīga  29  6,1  2,4  2,3 EUROCUP  2014 — 2015  VEF Rīga  10  8,1  3,2  2,2

 Atsauces 

 Ārējās saites 

Kategorija:1993. gadā dzimušie
Kategorija:Madonā dzimušie
Kategorija:Latvijas basketbolisti
Kategorija:Saspēles vadītāji